open-index/open-wikipedia-markdown huggingface dataset:
Hardcore Justice

Το **Hardcore Justice** είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο Hardcore Justice έγινε τον Μάιο του 2005 και συνεχίζεται μέχρι σήμερα κάθε Αύγουστο.

## Ιστορία
Η πρώτη διοργάνωση έγινε στις 15 Μαΐου 2005, με όνομα Hard Justice. Το όνομα αυτό έμεινε μέχρι το 2009 και στη συνέχεια μετονομάστηκε σε Hardcore Justice το 2010, λόγω της εμφάνισης θρύλων του ECW και των αγώνων με ακραίους κανόνες που έγιναν. Από τότε και κάθε χρόνο γίνονται αγώνες με ακραίους κανόνες.

## Διοργανώσεις

## Πηγές
* Το Hard Justice του 2007
* Το Hard Justice του 2008
* Το Hard Justice του 2009
* Το Hardcore Justice του 2010
* Το Hardcore Justice του 2011
* Η ιστοσελίδα του Hardcore Justice του 2012

## Εξωτερικοί Σύνδεσμοι
* Η επίσημη ιστοσελίδα του TNA Wrestling

Κατηγορία:Επαγγελματική Πάλη
Μοντέλο Lambda-CDM

Το **μοντέλο ΛCDM** ή *Lambda-CDM* είναι μία παραμετροποίηση του κοσμολογικού μοντέλου της Μεγάλης Έκρηξης στο οποίο το σύμπαν περιέχει μία κοσμολογική σταθερά, που δηλώνεται ως (Lambda) Λ, καθώς επίσης και ψυχρή σκοτεινή ύλη (Cold Dark Matter). Συχνά αποκαλείται ως το **καθιερωμένο μοντέλο** της Μεγάλης έκρηξης, καθώς είναι το απλούστερο μοντέλο που παρέχει αρκετά καλό ταίριασμα με τις ακόλουθες παρατηρήσεις:

* την ύπαρξη και τη δομή της μικροκυματικής ακτινοβολίας κοσμικού υποβάθρου
* την μεγάλης κλίμακας δομή στην κατανομή των γαλαξιών
* τα αποθέματα του υδρογόνου (συμπεριλαμβανομένου του δευτερίου), ηλίου και λιθίου
* την επιταχυνόμενη διαστολή του σύμπαντος, όπως παρατηρείται στο φως των απομακρυσμένων γαλαξιών και των σουπερνόβα.

Το μοντέλο θεωρεί ότι η γενική σχετικότητα είναι η σωστή θεωρία της βαρύτητας σε κοσμολογικές κλίμακες.
Προέκυψε στα τέλη της δεκαετίας του 1990s σαν **κοσμολογική αρμονία**, μετά από μία περίοδο όπου διαφορετικές παρατηρούμενες ιδιότητες του σύμπαντος εμφανίζονταν αμοιβαία ασυνεπείς και δεν υπήρχε συνέπεια  στη σύνθεση της πυκνότητας ενέργειας του σύμπαντος.
Το ΛCDM μοντέλο επεκτείνεται πρσθέτοντας τον κοσμολογικό πληθωρισμό, την πεμπτουσία και άλλα στοιχεία που είναι τωρινές περιοχές έρευνας στην κοσμολογία. Μερικά εναλλακτικά μοντέλα αμφισβητούν τις υποθέσεις του ΛCDM μοντέλου, όπως η τροποποιημένη νευτώνεια δυναμική, τροποποιημένη βαρύτητα και μεγάλης κλίμακας παραλλαγές στην πυκνότητα ύλης του σύμπαντος.

## Παραπομπές


Κατηγορία:Φυσική κοσμολογία
Κατηγορία:Σύμπαν
Κατηγορία:Επιστημονικό μοντέλο
Σίμος Κεδίκογλου (αποσαφήνιση)

Το ονοματεπώνυμο **Σίμος Κεδίκογλου** μπορεί να αναφέρεται στους:

* Σίμος Α. Κεδίκογλου (γενν. 1973), Έλληνας πολιτικός, βουλευτής Εύβοιας εκλεγμένος με το ΠΑΣΟΚ.
* Σίμος Β. Κεδίκογλου (γενν. 1963), Έλληνας πολιτικός, βουλευτής Εύβοιας και αναπληρωτής υπουργός, εκλεγμένος με την Νέα Δημοκρατία.

## Δείτε επίσης
* Κεδίκογλου (αποσαφήνιση)
Open Library

Η **Open Library** είναι μια ψηφιακή, διαδικτυακή βιβλιοθήκη η λειτουργία της οποίας ανακοινώθηκε ευρέως τον Αύγουστο του 2007 με στόχο τον πληρέστερο διαδικτυακό κατάλογο βιβλίων σε όλο τον κόσμο, που θα περιέχει πληροφορίες για κάθε βιβλίο από το σύνολο της παγκόσμιας παραγωγής, καθώς επίσης και ψηφιακή τους έκδοση αν αυτό είναι δυνατό από τα πνευματικά δικαιώματά τους. Σύμφωνα με την ίδια την Open Library, είναι έργο του μη κερδοσκοπικού ιδρύματος Internet Archive και έχει μερική χρηματοδότηση της Πολιτειακής Βιβλιοθήκης της Καλιφόρνια (California State Library) και του ιδρύματος Κάλε-Ώστιν (Kahle-Austin Foundation). Ιδρύθηκε με πρωτοβουλία του Brewster Kahle και του Internet Archive και αντίθετα με την ψηφιακή βιβλιοθήκη του Google (Google Books) το περιεχόμενό του αναπτύσσεται και τροποποιείται με τη συνεισφορά εθελοντών όπως και η Wikipedia.

## Αναφορά


Κατηγορία:Ψηφιακές βιβλιοθήκες
Φρανσουά ντε Λα Ροσφουκώ

Ο **Φρανσουά ντε Λα Ροσφουκώ** (*François de La Rochefoucauld*, 15 Σεπτεμβρίου 1613 – 17 Μαρτίου 1680) ήταν Γάλλος συγγραφέας περίφημος για τα *Αποφθέγματά* του.  Έφερε τον τίτλο "Φρανσουά ΣΤ΄, Δούκας του Ροσφουκώ, Πρίγκηπας του Μαρσιγιάκ" (*François VI, Duc de La Rochefoucauld, Prince de Marcillac*).

## Βιογραφία
Πολέμησε στην Ιταλία και στην Φλάνδρα κατά των Ισπανών και συμμετείχε με πάθος στους πολιτικούς αγώνες της εποχής. Πλήρεις πάθους και σκανδάλων ήταν επίσης οι ερωτικές του περιπέτειες, μία εκ των οποίων, αυτή με την Κυρία ντε Λονγκβίλ, αδελφή του Μεγάλου Κοντέ, οδήγησε στην συμμετοχή του στην εξέγερση της Σφενδόνης (*Fronde*).

Περί τα τέλη της δεκαετίας του 1650 αποσύρθηκε από τα κοινά και άρχισε να συχνάζει στα παρισινά σαλόνια, συνδεόμενος με ιδιαίτερη φιλία με τις κυρίες Ντε Σαμπλέ, Ντε Σεβινιέ και προ πάντων με την Κυρία ντε Λαφαγέτ, που η ευγένεια του μυθιστορήματός της *[[Η Πριγκίπισσα ντε Κλεβ|Πριγκίπισσα της Κλεβ]]* απείχε τόσο πολύ από τον κυνισμό των *Αποφθεγμάτων* του.

## Στυλ
Την περίοδο αυτή έγραψε τα *Απομνημονεύματά* του τα οποία κρίνονται ενδιαφέροντα μεν, αλλά όχι ιδιαίτερα αξιόπιστα. Την μεγάλη του φήμη την οφείλει στα *Αποφθέγματά του*. Ο Λα Ροσφουκώ πιστεύει ότι το συμφέρον και η φιλαυτία είναι τα μόνα κίνητρα των ανθρωπίνων ενεργειών και ότι η αρετή κρύβει πάντοτε ταπεινά και εγωιστικά ελατήρια. 

Ο οξύς σαρκασμός του, το πνεύμα του, η λακωνικότητα και η δύναμη της έκφρασης σ’ αυτό το βιβλίο του, τον ανέδειξαν σε έξοχο λογοτέχνη και διανοητή, που επηρέασε μεταξύ άλλων τον Τσέστερφηλντ, τον Νίτσε, τον Τόμας Χάρντυ, τον Σαιντ-Μπεβ και τον Αντρέ Ζιντ.

## Έργα

**Μemoires* (*Απομνημονεύματα*)
**Επιστολές*
**Réflexions diverces* (*Σκέψεις διάφορες*)
**Réflexions ou Sentences et maximes morales* (*Σκέψεις ή Ηθικά γνωμικά και αποφθέγματα*, 1664)

Τις *Réflexions ou Sentences et maximes morales* μετέφρασε στα ελληνικά ως *Αξιώματα ή Αφορισμοί και Αξιώματα Ηθικής* ο Γιώργος-Ίκαρος Μπαμπασάκης ("Άρκτος" 1993)

## Εξωτερικοί σύνδεσμοι

*Project Gutenberg — Κείμενα του Φρανσουά ντε Λα Ροσφουκώ στο Project Gutenberg
*Αξιώματα του Φρανσουά ντε Λα Ροσφουκώ 
## Παραπομπές


Κατηγορία:Γάλλοι συγγραφείς
TNA Bound for Glory

μικρογραφία|300px|δεξιά|Η σκηνή τoυ Bound for Glory το 2004.

To **Bound for Glory** είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Η διοργάνωση δημιουργήθηκε το 2005, ως το κορυφαίο σόου του TNA, αντίστοιχο της WrestleMania που έχει η ανταγωνιστική εταιρία WWE.

## Ιστορία
Σε κάθε τέτοια διοργάνωση περιέχονται διάφοροι παλαιστικοί αγώνες, τις περισσότερες φορές με έπαθλο κάποιο πρωτάθλημα.
Η πρώτη διοργάνωση έγινε στις 23 Οκτωβρίου 2005. Το 2006 το Bound for Glory έγινε μια από τις πρώτες διοργανώσεις που πραγματοποιήθηκε έξω από τη Φλόριντα.

## Διοργανώσεις

## Πηγές
* Η επίσημη ιστοσελίδα του TNA Wrestling
## Εξωτερικοί σύνδεσμοι
* To Bound for Glory 2007
* To Bound for Glory 2008
* To Bound for Glory 2009
* To Bound for Glory 2010
* To Bound for Glory 2011
* To Bound for Glory 2012
* To Bound for Glory 2013

Κατηγορία:Επαγγελματική Πάλη
1852 Κάρπεντερ

Ο **Κάρπεντερ (Carpenter)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,10. Ανακαλύφθηκε το 1955 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Αμερικανού αστρονόμου Έντγουιν Κάρπεντερ (*Edwin Francis Carpenter*, 1898-1963), δεύτερου ιστορικά διευθυντή του Αστεροσκοπείου Στιούαρτ στην Αριζόνα.

## Φυσικά χαρακτηριστικά
Η μέση διάμετρος του Κάρπεντερ εκτιμάται σε 22,89 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,1224 ± 0,024.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καρπεντερ
Τσάβο Γκερέρο

Ο **Σαλβαντόρ "Τσάβο" Γκερέρο IV** (20 Οκτωβρίου 1970) γνωστός και ως Τσάβο Γκερέρο (Jr.), είναι ένας Αμερικανός επαγγελματίας παλαιστής τρίτης γενιάς, μέλος της παλαιστικής οικογένειας των Γκερέρο.

## Καριέρα
### Εταιρείες
Ο Τσάβο Γκερέρο, έχει συνεργαστεί με αρκετές εταιρείες επαγγελματικής πάλης. Ξεκίνησε την καριέρα του, το 1994, στην πατρίδα του, το Μεξικό και συνέχισε στην Ιαπωνία. Το 1996 μεταγράφηκε στο World Championship Wrestling, το οποίο το 2001, εξαγοράστηκε από το World Wrestling Entertainment και συνέχισε εκεί έως και το 2011. Από τότε, αγωνίζεται σε ανεξάρτητες εταιρείες μικρότερης εμβέλειας. Από το 2012 μέχρι το 2013 βρέθηκε στο Total Nonstop Action Wrestling.

### Διακρίσεις
Ο Τσάβο έχει γίνει Παγκόσμιος Πρωταθλητής μια φορά στην καριέρα του, κατακτώντας τον τίτλο του ECW το 2008. Έχει επίσης κατακτήσει το Πρωτάθλημα Ευκίνητων Παλαιστών έξι φορές, δύο φορές το Ομαδικό Πρωτάθλημα του WWE, μαζί με τον θείο του Έντι Γκερέρο και μια φορά το Ομαδικό Πρωτάθλημα του WCW μαζί με τον Κόρποραλ Κατζούν. Στο TNA Wrestling, κατέκτησε δύο φορές το Ομαδικό Πρωτάθλημα TNA με τον Χερνάντεζ.

## Οικογένεια
Στην οικογένεια των Γκερέρο, ο Τσάβο είναι εγγονός του Γκόρι Γκερέρο, γιος του Τσάβο Γκερέρο Sr., ανιψιός των Έντι Γκερέρο, Χέκτορ Γκερέρο, Μάντο Γκερέρο και Ενρίκε Λανές. Είναι ξάδερφος του Χαβιέρ Λανές και του Χέκτορ Μεχία. Ο παππούς του, Γκόρι, είναι ένας από τους γνωστότερους παλαιστές στην ιστορία του Μεξικού. Ο πατέρας του, Τσάβο, γνωστός και ως Τσάβο Κλάσικ, είναι επίσης θρύλος της πάλης του Μεξικού και έχει δουλέψει για το WWE σε ρόλους παλαιστή και μάνατζερ. Ο Έντι Γκερέρο, είναι θείος του και ένας από τους μεγαλύτερους αστέρες που πέρασαν από το WWE, που μαζί είχαν μια ιστορική ομάδα.

## Παραπομπές


## Πηγές
* Προφίλ του Τσάβο Γκερέρο
* Προφίλ του Τσάβο Γκερέρο

Κατηγορία:Επαγγελματίες παλαιστές
1851 Λακρούτ

Ο **Λακρούτ (Lacroute)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,529. Ανακαλύφθηκε το 1950 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του συμπατριώτη του αστρονόμου Πιερ Λακρούτ.

## Φυσικά χαρακτηριστικά
Η μέση διάμετρος του Λακρούτ εκτιμάται σε 16,89 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0745.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λακρουτ
1856 Ρουζένα

Η **Ρουζένα (Ruzena)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1969 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή της Τσέχας αστρονόμου Ρούζενα Πετροβίκοβα (*Růžena Petrovičová*).

## Φυσικά χαρακτηριστικά
Ο φασματικός τύπος της Ρουζένα είναι **S** (λιθώδης). Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρουζενα
1857 Παρχομένκο

Η **Παρχομένκο (Parchomenko)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1971 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά της προς τιμή της Σοβιετικής αστρονόμου Πρασκόβια Γκεοργκίεβνα Παρχομένκο (*Прасковия Георгиевна Парчоменко*, 1886-1970).

## Φυσικά χαρακτηριστικά
Ο φασματικός τύπος της Παρχομένκο είναι **S** (λιθώδης). Η Παρχομένκο περιστρέφεται γύρω από τον εαυτό της μία φορά κάθε 3 ώρες 7 λεπτά και 4 δευτερόλεπτα, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παρχομενκο
1858 Λομπατσέφσκι

μικρογραφία|3D μοντέλο του αστεροειδούς 1858 Λομπατσέφσκι
Ο **Λομπατσέφσκι (Lobachevskij)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1972 από τη Σοβιετική αστρονόμο Λιουντμίλα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου μαθηματικού Νικολάι Ιβάνοβιτς Λομπατσέφσκι.

## Φυσικά χαρακτηριστικά
Ο φασματικός τύπος του Λομπατσέφσκι είναι **L**. Ο Λομπατσέφσκι περιστρέφεται γύρω από τον εαυτό του μία φορά κάθε 4 ως 7 ώρες περίπου (Ditteon et al. 2012).

## Εξωτερικοί σύνδεσμοι
* Τροχιά από το JPL (Java) / Εφημερίδα

Λομπατσεφσκι
1859 Κοβαλέφσκαγια

Η **Κοβαλέφσκαγια (Kovalevskaya)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,20. Ανακαλύφθηκε το 1972 από τη Σοβιετική αστρονόμο Λιουντμίλα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά της προς τιμή της Ρωσίδας μαθηματικού Σοφίας (Σόνιας) Κοβαλέφσκαγια.

## Φυσικά χαρακτηριστικά
Η μέση διάμετρος της Κοβαλέφσκαγια εκτιμάται σε 46,02 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0694 ± 0,005. Είναι άγνωστο αν και με ποια περίοδο περιστρέφεται η Κοβαλέφσκαγια γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοβαλεφσκαγια
1860 Μπαρμπαρόσα

Ο **Μπαρμπαρόσα (Barbarossa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1973 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από το προσωνύμιο του αυτοκράτορα της Αγίας Ρωμαϊκής Αυτοκρατορίας Φρειδερίκου Α΄.

## Φυσικά χαρακτηριστικά
Ο φασματικός τύπος του Μπαρμπαρόσα είναι **X**. Ο Μπαρμπαρόσα περιστρέφεται γύρω από τον εαυτό του μία φορά κάθε 3 ώρες και 15 λεπτά, μία γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπαρμπαροσα
1861 Κομένσκυ

Ο **Κομένσκυ** (*Komensky*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1970 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του Τσέχου θεολόγου, φιλοσόφου και παιδαγωγού του 17ου αιώνα Γιόχαν Κομένιους.

## Φυσικά χαρακτηριστικά
Τα φυσικά χαρακτηριστικά του Κομένσκυ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κομενσκυ
1855 Κορόλεφ

μικρογραφία|3D μοντέλο του αστεροειδούς 1855 Κορόλεφ
Ο **Κορόλεφ (Korolev)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1969 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του στη μνήμη του πρωτοπόρου των σοβιετικών διαστημικών πυραύλων μηχανικού Σεργκέι Κορολιόβ.

## Φυσικά χαρακτηριστικά
Τα κυρίως φυσικά χαρακτηριστικά του Κορόλεφ είναι άγνωστα. Ο Κορόλεφ περιστρέφεται γύρω από τον εαυτό του μία φορά κάθε 4 ώρες 39 λεπτά και 24,5 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κορολεφ
1854 Σκβορτσόφ

μικρογραφία|3D μοντέλο του αστεροειδούς 1854 Σκβορτσόφ
Ο **Σκβορτσόφ (Skvortsov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1968 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Εβγκένι Φ. Σκβορτσόφ (*Евгений Фёдорович Скворцов*, 1882-1952).

## Φυσικά χαρακτηριστικά
Η μέση διάμετρος του Σκβορτσόφ εκτιμάται σε .. χιλιόμετρα περίπου. Ο Σκβορτσόφ περιστρέφεται γύρω από τον εαυτό του μία φορά κάθε 55 ως 100 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σκβορτσοφ
Girlfight (τραγούδι)

Το "**Girlfight**" είναι το πρώτο σινγκλ που ηχογραφήθηκε από την R&B τραγουδίστρια Brooke Valentine. Ήταν το πρώτο της σινγκλ από το ντεμπούτο της άλμπουμ *Chain Letter*. Το τραγούδι διαθέτει τον Lil Jon και τον Big Boi από τους OutKast. Το τραγούδι πρόκειται για μια ένταση μεταξύ δύο κοριτσιών τα οποία καταλήγουν σε καβγά και ήταν δευτερεύον επιτυχία των Top 30, φτάνοντας στο #23 τον Ιούνιο του 2005. Φτιάχτηκε ένα remix το οποίο διαθέτει τις Valentine, Da Brat, Ms. B και Remy Ma. Αυτό παραμένει ως η μόνη επιτυχία της Valentine.

## Μορφές και track listing
***12" σινγκλ**
Πλευρά 1
#"Girlfight" [καθαρή επεξεργασία ραδίου]
#"Girlfight" [οργανικό]
#"Girlfight" [acappella]

Πλευρά 2
#"Girlfight" [σαφές mix ραδίου]
#"Girlfight" [σαφής εκτεταμένη επεξεργασία]
#"Girlfight" [σαφής acappella]

***CD single**
#"Girlfight" 3:54
#"Thrill of the Chase" 3:07

***Maxi single**
#"Girlfight" 3:56
#"Thrill of the Chase" 3:07
#"Girlfight Pt. II" 3:21

## Chart

## Ιστορικό κυκλοφορίας

## Υποσημειώσεις


Κατηγορία:Τραγούδια γραμμένα από τον Lil Jon
Κατηγορία:Τραγούδια του 2005
Κατηγορία:Singles του 2005
Κατηγορία:Singles (ντεμπούτο)
Πετρός Ανταμιάν

Ο ** Πετρός Χερονιμόζι Ανταμιάν** (αρμενικά Պետրոս Ադամեան, 21 Δεκεμβρίου 1849 – 3 Ιουνίου 1891) ήταν διάσημος Αρμένιος ηθοποιός, ποιητής, και συγγραφέας. Σύμφωνα με τους Ρώσους θεατρικούς κριτικούς, οι ερμηνείες του στους ρόλους του Άμλετ και του Οθέλλου τον καθιέρωσαν ανάμεσα στους καλύτερους ηθοποιούς τραγωδίας στον κόσμο τον 19ο αιώνα.

## Βιογραφία
Ο Πετρός Ανταμιάν γεννήθηκε στην Κωνσταντινούπολη. Η μητέρα του πέθανε όταν ο Πετρός ήταν βρέφος 18 μηνών.

Η καλλιτεχνική του σταδιοδρομία άρχισε το 1866 στο Αρμενικό Θέατρο της γενέτειράς του. Μετά το 1878 έπαιξε στο Μπακού, στα Σούσα, στην Αλεξαντραπόλ και στην Τιφλίδα. Κατά τη δεκαετία του 1880, όταν η οθωμανική αντίδραση «περιφρονούσε τις εθνικές μειονότητες» της Αυτοκρατορίας, ο Ανταμιάν πραγματοποίησε μια καλλιτεχνική περιοδεία σε πόλεις του εξωτερικού (στη Ρωσία και την Ουκρανία), ερμηνεύοντας τόσο στην αρμενική όσο και στη γαλλική γλώσσα. Το 1888 ένας Ρώσος θεατρικός κριτικός έγραψε για τον Ανταμιάν στην *Odessky Vestnik*: «Ούτε ο Ποσάρ, ούτε ο Ρόσσι, ούτε ο Μπαρνέ, ούτε άλλος από τους Ευρωπαίους ηθοποιούς που επισκέφθηκαν τη Ρωσία μάς έδωσε έναν τόσο απόλυτο, καλλιτεχνικά πλήρη *`Αμλετ*, όσο ο κ. Ανταμιάν». Τον ίδιο χρόνο ο Ανταμιάν επέστρεψε στην Κωνσταντινούπολη. Ανάμεσα στους καλύτερους ρόλους του αυτής της περιόδου συγκαταλέγονται οι: Βασιλιάς Ληρ, Χλεστάκοφ (από τον *Επιθεωρητή* του Γκόγκολ), Μικαέλ (από το *Ακόμα ένα θύμα* του Σουντουκιάν), κ.ά.. Το 1887 έγραψε, καθιστάμενος εκτός από «μεγάλος σαιξπηρικός ηθοποιός» και ο πρώτος Αρμένιος ερευνητής των έργων του Ουίλιαμ Σαίξπηρ, την έρευνα *Ο Σαίξπηρ και η κριτική τραγωδίας για τον Hamlet*. Επίσης μετέφρασε έργα των Σαίξπηρ, Ουγκώ, Σεμέν Ναντσόν και Νικολάι Νεκράσοφ.

Ο Ανταμιάν πέθανε από καρκίνο του λάρυγγα σε ηλικία 42 ετών στο ρωσικό νοσοκομείο της Κωνσταντινουπόλεως. Η παράδοση που άφησε πίσω του αναπτύχθηκε από τους Αρμένιους ηθοποιούς Σιρανύς, Ιωάννη Αμπελιάν και άλλους. Το Αρμενικό Δραματικό Θέατρο της Τιφλίδας φέρει το όνομά του.

## Βιβλία
* G. Stepanian: *Petros Adamian*, Yerevan 1956

## Σημειώσεις


## Εξωτερικοί σύνδεσμοι
* Ο Σαίξπηρ στην αρμενική, της Ζόνα Σεφεριάν
* Ο Σαίξπηρ στο αρμενικό θέατρο, του Νισάν Παρλακιάν, Armenian Dramatic Arts Alliance, 2008 
* Διάσημοι Αρμένιοι:  Πετρός  Ανταμιάν
* — Mary Cholakian, «Ο Καλλιτέχνης» // Περιοδικό "Planeta Diaspor", 21/02/2000 (στη ρωσική)

Κατηγορία:Αρμένιοι ηθοποιοί
Κατηγορία:Αρμένιοι συγγραφείς
Κατηγορία:Αρμένιοι ποιητές
1862 Απόλλων

Ο **Απόλλων (Apollo)** είναι ένας γεωπλήσιος αστεροειδής με απόλυτο μέγεθος (όπως ορίζεται για το Ηλιακό Σύστημα) 16,25. Ανακαλύφθηκε το 1932 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από τον ομώνυμο θεό του φωτός στην ελληνική μυθολογία.

Ο Απόλλων έδωσε το όνομά του στην κατηγορία των απολλώνειων αστεροειδών, στην οποία ανήκει. Υπήρξε ο πρώτος απολλώνειος που ανακαλύφθηκε, και ο πρώτος που πιστοποιήθηκε πως διασχίζει την τροχιά της Γης, παρότι, επειδή είχε χαθεί αμέσως μετά την ανακάλυψή του και μέχρι το 1973, ο αύξων αριθμός του (1862) είναι μεγαλύτερος από αυτόν άλλων απολλώνειων αστεροειδών, όπως ο 1566 Ίκαρος.

Ο Απόλλων διασχίζει επίσης τις τροχιές του `Αρεως και της Αφροδίτης.

## Φυσικά χαρακτηριστικά
Η μέση διάμετρος του Απόλλωνος εκτιμάται σε 1,7 ή 1,5 χιλιόμετρο. Ο φασματικός τύπος του είναι **Q**, ενώ το γεωμετρικό άλβεδό του είναι 0,21 ως 0,25. Η μάζα του εκτιμάται σε 5,1 δισεκατομμύρια τόνους για μέση πυκνότητα 2 gr/cm³. Για τη μάζα αυτή, η επιτάχυνση της βαρύτητας στην επιφάνεια του ισημερινού του Απόλλωνος υπολογίζεται σε 0,05&nbsp;cm/sec². (περίπου 20.000 φορές ασθενέστερη βαρύτητα από την αντίστοιχη γήινη) και η ταχύτητα διαφυγής σε 0,9 m/sec (3,2 χιλιόμετρα την ώρα). Η μέση θερμοκρασία στην επιφάνειά του εκτιμάται σε περίπου 51 βαθμούς C υπό το μηδέν. Ο Απόλλων περιστρέφεται γύρω από τον εαυτό του μία φορά κάθε 3 ώρες 3 λεπτά και 55,6 δευτερόλεπτα. Η ανάλυση της περιστροφής του παρέσχε παρατηρησιακή ένδειξη για το Φαινόμενο YORP.

## Δορυφόρος
Στις 4 Νοεμβρίου 2005 ανακοινώθηκε (IAUC 8627) ότι ένας δορυφόρος του Απόλλωνος είχε ανιχνευθεί από παρατηρήσεις ραντάρ που διεξάχθηκαν από το Ραδιοτηλεσκόπιο του Αρεθίμπο, στο Πουέρτο Ρίκο, από τις 29 Οκτωβρίου ως τις 2 Νοεμβρίου 2005. Η προσωρινή ονομασία αυτού του δορυφόρου είναι **[[S/2005 (1862) 1]]**, ενώ οι διαστάσεις του εκτιμώνται σε μόλις 80 περίπου μέτρα. Το μικρό αυτό σώμα περιφέρεται σε μέση απόσταση μόλις 2,2 περίπου χιλιομέτρων από την επιφάνεια του Απόλλωνος.

## Εξωτερικοί σύνδεσμοι
* Τροχιά από το JPL (Java) / Εφημερίδα

Απολλων
Κατηγορία:Απόλλων
TNA Destination X

thumb|300px|right|Το Destination X του 2011.
Το **Destination X** είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Το πρώτο Destination X έγινε τον Μάιο του 2005 και συνεχίζεται μέχρι σήμερα κάθε Ιούλιο.

## Θέμα
Το θέμα του σόου είναι η ανάδειξη της Κατηγορίας Χ, μιας κατηγορίας ευκίνητων παλαιστών που εκτελούν ριψοκίνδυνες κινήσεις στους αγώνες τους. Από το 2012 και μετά, κάθε Πρωταθλητής Κατηγορίας Χ θα έχει την ευκαιρία να παραδώσει το πρωτάθλημα του, για να διεκδικήσει το Παγκόσμιο Πρωτάθλημα Βαρέων Βαρών του TNA.

## Διοργανώσεις

## Αγώνας Απόλυτου Χ
thumb|right|Στιγμιότυπο από αγώνα Απόλυτου Χ
Ο αγώνας Απόλυτου Χ (ή Ultimate X), είναι ένας αγώνας με τουλάχιστον τρεις παλαιστές, που προσπαθούν να χρησιμοποιήσουν σχοινιά για να ξεκρεμάσουν ένα πρωτάθλημα ή ένα μεγάλο κόκκινο Χ.
Ο αγώνας αυτός πραγματοποιήθηκε το 2005, 2006, 2009, 2010 και 2012 στο Destination X.

## Πηγές
*Το Destination X 2011
*To Destination X 2010
*To Destination X 2009
*To Destination X 2008

## Εξωτερικοί σύνδεσμοι
*Η επίσημη ιστοσελίδα του TNA Wrestling

Κατηγορία:Επαγγελματική Πάλη
Νιζαμί

Ο **Νιζαμί** (Νιζάμ-Ουντίν Αμπού Μωχάμετ Ιλυάς μπεν Γιουσούφ, 1141-1209) ήταν Πέρσης ποιητής, ο σημαντικότερος από τους επικούς ποιητές της εποχής του.
Πρώτο του έργο ήταν το *Μαχζανούλ Αζράρ* (Αποθήκη Μυστηρίων), όπου επενδύει φιλοσοφικές σκέψεις με ποιητική φόρμα. Ακολούθησε το ερωτικό έπος *Χοσρόης  και Σιρίν*, μία ποιητική συλλογή (Ντιβάν) και το επίσης ερωτικό έπος *Λεϊλά και Μετζνούν*, η δημοφιλέστερη ερωτική ιστορία της περσικής ποίησης. Τελευταία του έργα ήταν το *Χαφτ Παϋκάρ* (Οι Επτά Καλλονές) και το *Ισκεντερνάμε* (Το Βιβλίο του Μεγάλου Αλεξάνδρου), που αναφέρεται στους μύθους για τον Αλέξανδρο, βασισμένο κυρίως στον Ψευδο-Καλλισθένη.
Τεράστια ήταν η απήχηση και επίδραση του Νιζαμί στην Περσική και στις άλλες ισλαμικές φιλολογίες.

## Παραπομπές


## Εξωτερικοί σύνδεσμοι
* 

Κατηγορία:Πέρσες ποιητές
Μαργαρίτα της Ναβάρρας

Η **Μαργαρίτα** (*Marguerite de Navarre*, 11 Απριλίου 1492 - 21 Δεκεμβρίου 1549) από τον Οίκο των Βαλουά-Ανγκουλέμ γεννήθηκε ως κόρη του Κόμη του Ανγκουλέμ και με τους γάμους της έγινε πρώτα δούκισσα του Αλανσόν & του Μπερρύ και μετά βασίλισσα της Ναβάρρας.. Παντρεύτηκε τον Ερρίκο Β΄ της Ναβάρρας. Επιπλέον ήταν συγγραφέας.

thumb|upright=0.75|Άγαλμα της Μαργαρίτας της Ναβάρρας. Δημαρχείο του Ανγκουλέμ.

## Βιογραφία
Ήταν κόρη του Καρόλου, Κόμη του Ανγκουλέμ, και της Λουίζας, κόρης του Φιλίππου Β΄ της Σαβοΐας. Η Μαργαρίτα ήταν η αγαπημένη αδελφή του μετέπειτα Φραγκίσκου Α΄ της Γαλλίας.

Έγινε προστάτιδα λογίων και ποιητών, πολλοί από τους οποίους της αφιέρωσαν έργα τους (Μπαντέλλο, Αρετίνο, Ραμπελαί)· υπήρξε και η ίδια ποιήτρια.

## Έργα
Σπουδαιότερα έργα της είναι:

*Miroir de l'âme pécheresse* (*Καθρέπτης της αμαρτωλής ψυχής*, 1531), έργο που αποδοκιμάστηκε από τη Σορβόννη ως αιρετικό, δηλ. προτεσταντικό.

*Les Marguerites de la Marguerite des princesses* (*Οι μαργαρίτες της Μαργαρίτας των πριγκιπισσών*, 1531)

*L’Heptaméron* (*[[Το Επταήμερο]]*, 1558). Συλλογή 72 διηγημάτων, κατά το πρότυπο του *[[Το Δεκαήμερο|Δεκαήμερου]]* του Βοκκάκιου. Η Μαργαρίτα επρόκειτο και αυτή να αφηγηθεί εκατό ιστορίες σε δέκα ημέρες, αλλά τη στιγμή του θανάτου της είχαν συμπληρωθεί οι επτά ημέρες και είχαν γραφεί μόνο δύο διηγήματα από την όγδοη. Το έργο αυτό θεωρείται πολύτιμο για την ιστορία του πολιτισμού της εποχής του.

## Οικογένεια
Παντρεύτηκε το 1509 τον Κάρολο Δ΄ του Αλανσόν. Δεν απέκτησαν απογόνους.

Το 1525 απεβίωσε ο Κάρολος Δ΄ και η Μαργαρίτα έκανε το 1526 δεύτερο γάμο με τον Ερρίκο Β΄ της Ναβάρρας και απέκτησαν δύο παιδιά:
* Ιωάννα Γ΄ (1528 - 1572), Βασίλισσα της Ναβάρρας, παντρεύτηκε πρώτα τον Γουλιέλμο του Γύλιχ-Κλέβης-Μπεργκ και μετά τον Αντώνιο, Δούκα του Βαντόμ. Γιος τους ήταν ο:
** Ερρίκος Δ΄ (1553 - 1610), Βασιλιάς της Γαλλίας & της Ναβάρρας.
*Ιωάννης (7 Ιουλίου - 25 Δεκεμβρίου 1530).

## Πρόγονοι

## Παραπομπές


## Εξωτερικοί σύνδεσμοι

Κατηγορία:Γάλλοι συγγραφείς
Κατηγορία:Γάλλοι θεατρικοί συγγραφείς
Κατηγορία:Βασίλισσες της Ναβάρρας
Κατηγορία:Δούκισσες του Αλανσόν
Κατηγορία:Δούκισσες του Μπερί
Κατηγορία:Γαλλίδες κόμισσες
Πιερ ντε Ρονσάρ

Ο **Πιερ ντε Ρονσάρ** (*Pierre de Ronsard*, 11 Σεπτεμβρίου 1524 - 27 Δεκεμβρίου 1585) ήταν Γάλλος ποιητής ή, όπως τον αποκαλούσε η δική του γενιά στη Γαλλία, "πρίγκιπας των ποιητών".

## Βιογραφία
Θαυμαστής της αρχαιότητας διατύπωσε την ιδέα της αναμόρφωσης της γαλλικής γλώσσας βάσει των αρχαίων ελληνικών και λατινικών προτύπων. Γύρω του σχηματίστηκε όμιλος ποιητών και συγγραφέων με τα ίδια ιδεώδη, η Pleiade (Πλειάς). «Θεωρητικός» του κύκλου αυτού αναδείχθηκε ο Ιωακείμ ντυ Μπελλαί με το έργο του *Défense et illustration de la langue française* (Υπεράσπιση και δόξα της γαλλικής γλώσσας, 1549).

Λυρικός ποιητής ο Ρονσάρ, έγραψε *Les Odes* (Οι Ωδές, 1550-52), *Amours* (Έρωτες, 1552), *Hymnes* (Ύμνοι, 1555-56), *Discours* (Λόγοι, 1562, σατιρικά ποιήματα κατά των Ουγενότων), και τα περίφημα *Sonnets pour Hélène* (Σονέττα στην Ελένη, 1578). Έγραψε επίσης το (ημιτελές) έπος *La Franciade* (Φραγκιάς).

Ευνοούμενος των Γάλλων βασιλέων, ονομάστηκε «πρίγκιπας των ποιητών και ποιητής των πριγκίπων». Όντως κάποια ποιήματά του ήταν στίχοι αυλοκόλακα.

Κατηγορία:Γάλλοι ποιητές
Τόμας Μάλορυ

Ο **Τόμας Μάλορυ** (*Sir Thomas Malory*, ... - 14 Μαρτίου 1471) ήταν Άγγλος συγγραφέας.

Πολύ λίγα και αβέβαια είναι γνωστά για τη ζωή του. Είναι δύσκολο να ταυτιστεί με κάποιον από τους Τόμας Μάλορυ της εποχής. Φαίνεται πάντως πως πολέμησε στη Γαλλία κατά τον Εκατονταετή Πόλεμο και συμμετείχε στις διαμάχες των Δύο Ρόδων.
Το έργο που τον έκανε ονομαστό ήταν *Le Morte d'Arthur* (*[[Ο θάνατος του Αρθούρου]]*, 1485), μια συγκέντρωση και απόδοση σε πεζό των γαλλικών και αγγλικών θρύλων για τον βασιλιά Αρθούρο και τους Ιππότες της Στρογγυλής Τραπέζης.
Το έργο είχε μεγάλη επίδραση στη μετέπειτα αγγλική ποίηση (στον Τέννυσον ειδικά) και θεωρείται μνημείο της αγγλικής γλώσσας.

Τον *Θάνατο του Αρθούρου* μετέφρασε στα Ελληνικά ο Αλέξανδρος Κοσματόπουλος ("GUTENBERG" 1999)

## Παραπομπές


## Εξωτερικοί σύνδεσμοι
* 

Κατηγορία:Άγγλοι συγγραφείς
Γουίλιαμ Ρίγκαλ

Ο **Ντάρεν Κένεθ Μάθιους** (*Darren Kenneth Matthews*, 10 Μαΐου 1968) είναι Άγγλος παλαιστής, σχολιαστής αγώνων και συγγραφέας. Είναι περισσότερο γνωστός με το ψευδώνυμο που χρησιμοποιεί στα ρινγκ, **Γουίλιαμ Ρίγκαλ**. Αυτή την περίοδο έχει συμβόλαιο με την εταιρεία WWE και είναι σχολιαστής στο τηλεοπτικό πρόγραμμα WWE NXT.

## Καριέρα
### Εταιρείες
Η καριέρα του Γουίλιαμ Ρίγκαλ ξεκίνησε το καλοκαίρι του 1983 στην Αγγλία, όπου έγινε ιδιαίτερα γνωστός και ήταν από τους καλύτερους παλαιστές της πατρίδας του. Το 1992 αποφασίσει να μετακινηθεί στις Ηνωμένες Πολιτείες για χάρη του World Championship Wrestling. Έμεινε εκεί έως το 1998, όταν μεταγράφηκε για έναν χρόνο στο World Wrestling Federation. Το 1999 επέστρεψε, για να αποχωρήσει εκ νέου το 2000, και να υπογράψει ξανά στο World Wrestling Federation (μετέπειτα ονομάστηκε WWE).

### Διακρίσεις
Στο WWE κυρίως είχε πολλές διακρίσεις και αρμοδιότητες εκτός ρινγκ, αφού ήταν ένας ανώτερος υπάλληλος. Έγινε Γενικός Διευθυντής στο WWE Raw και Οργανωτής αγώνων στο WWE NXT. Όσον αφορά τους τίτλους, ποτέ δεν κατέκτησε κάποιο Παγκόσμιο Πρωτάθλημα. Κατέκτησε παρ'όλα αυτά παραπάνω από εξήντα άλλους τίτλους στην τριαντάχρονη καριέρα του, όπως το Διηπειρωτικό Πρωτάθλημα WWE, που είναι το σημαντικότερο. Τέλος, έχει νικήσει μια φορά στο τουρνουά του WWE, King of the Ring το 2008.

### Εκπαιδευτής
Ο Ρίγκαλ εκπαίδευσε αρκετούς παλαιστές, ανάμεσα στους Σι Εμ Πανκ, Ντάνιελ Μπράιαν και Σαμόα Τζο.

## Προσωπική ζωή
Ο Μάθιους είναι παντρεμένος από το 1986 με την Κριστίνα Μπεντόους και έχουν μαζί τρία παιδιά, τον Ντάνιελ, τον Ντέιν και τον Μπέιλι. Έχει καταπολεμήσει με επιτυχία, μικροεθισμούς σε αλκοόλ, κάνναβη και αναβολικά.

## Πηγές
* Προφίλ στο WWE.com
* Προφίλ στο OWoW.com
* Προφίλ στο IMDb.com

## Παραπομπές


Κατηγορία:Επαγγελματίες παλαιστές
Ντέιβι Ρίτσαρντς

Ο **Ουέσλεϊ Ντέιβιντ "Ντέιβι" Ρίτσαρντς** (γεννημένος την 1η Μαρτίου, του 1983) είναι ένας Αμερικανός επαγγελματίας παλαιστής. Είναι περισσότερο γνωστός για τη πορεία του στο Ring of Honor, ενώ αυτή την περίοδο έχει συμβόλαιο με την εταιρεία TNA Wrestling.

## Καριέρα
### Διάφορες εταιρείες
Ξεκίνησε την καριέρα του, τον Ιούνιο του 2004 στην Ουάσινγκτον. Στην συνέχεια, εργάστηκε για το Pro Wrestling Guerrilla (PWG) και για άλλες μικρότερες εταιρείες πάλης στις Ηνωμένες Πολιτείες. Από το 2006 συνεργάζεται με την Παγκόσμια εταιρεία πάλης, Ring of Honor. Ταυτόχρονα, εμφανίζεται και σε πολλές άλλες ανεξάρτητες οργανώσεις πάλης, στις Η.Π.Α. και στην Ιαπωνία.

### [[Ring of Honor]]
Η καριέρα του στο ROH ξεκίνησε στις 3 Ιουνίου 2006. Από τότε έχει καταφέρει αρκετά. Έχει συμμαχήσει με τον Έντι Έντουαρτς με τον οποίο είναι ακόμα ομάδα και μαζί έχουν κατακτήσει μια φορά Παγκόσμιο Πρωτάθλημα Ομάδων ROH. Το ίδιο πρωτάθλημα το κέρδισε πρώτη φορά στο πλευρό του Ρόκι Ρομέρο. Επίσης, ο Ρίτσαρντς έχει κατακτήσει το Παγκόσμιο Πρωτάθλημα ROH από τον φίλο του Έντουαρτς, χωρίς να χαλάσουν οι σχέσεις τους.

### [[Total Nonstop Action Wrestling]]
Τον Ιανουάριο του 2014, ο Ρίτσαρντς έκανε τη πρώτη του εμφάνιση στο TNA Wrestling, μαζί με τον Έντουαρτς. Μετά απο ένα μήνα κατέκτησαν το Ομαδικό Πρωτάθλημα. Σύντομα έχασαν το πρωτάθλημα, αλλά το επανέκτησαν τον Απρίλιο.

## Πηγές

* Επίσημη ιστοσελίδα

Κατηγορία:Επαγγελματίες παλαιστές
Κατηγορία:Επαγγελματίες παλαιστές του TNA
Έντι Έντουαρτς

Ο **Έντι Έντουαρτς** (γεν 30 Δεκεμβρίου 1983) είναι ένας Αμερικανός επαγγελματίας παλαιστής. Είναι περισσότερο γνωστός για τη πορεία του στο Ring of Honor και αυτή την περίοδο έχει συμβόλαιο με την εταιρεία TNA Wrestling.

## Καριέρα
### Διάφορες εταιρείες
Ο Έντουαρτς ξεκίνησε την ενασχόλησή του με την επαγγελματική πάλη το 2002. Αρχικά αγωνίστηκε σε αρκετές μικρές εταιρείες πάλης στις Ηνωμένες Πολιτείες. Το 2006 έκανε το μεγάλο άλμα στην καριέρα του για το Ring of Honor. Ταυτόχρονα μέχρι τα τέλη του 2007 εμφανιζόταν και σε άλλες εταιρείες. Από το 2011 εμφανίζεται και στο Pro Wrestling Guerrilla (PWG).

### [[Ring of Honor]]
Η καριέρα του στο ROH ξεκίνησε στις 22 Δεκεμβρίου του 2006. Για τα επόμενα δύο χρόνια είχε πολύ λίγες ευκαιρίες και ελάχιστες εμφανίσεις. Στα τέλη του 2008 συμμάχησε με τον Ντέιβι Ρίτσαρντς. Μαζί κατέκτησαν το Παγκόσμιο Πρωτάθλημα Ομάδων ROH. Από το 2010 και οι δύο επικεντρώθηκαν στην σόλο καριέρα τους. Ο Έντουαρτς κατάφερε να κατακτήσει το Παγκόσμιο Τηλεοπτικό Πρωτάθλημα ROH και τον πρώτο του Παγκόσμιο τίτλο, το Παγκόσμιο Πρωτάθλημα ROH. Τον τίτλο αυτόν, θα τον χάσει από τον φίλο του, Ρίτσαρντς, σε φιλικό κλίμα, καθώς συνέχισαν να είναι ομάδα.

### [[Total Nonstop Action Wrestling]]
Τον Ιανουάριο του 2014, ο Έντουαρτς έκανε τη πρώτη του εμφάνιση στο TNA Wrestling, μαζί με τον Ρίτσαρντς. Μετά απο ένα μήνα κατέκτησαν το Ομαδικό Πρωτάθλημα. Σύντομα έχασαν το πρωτάθλημα, αλλά το επανέκτησαν τον Απρίλιο.

## Παραπομπές


## Πηγές

* Επίσημη ιστοσελίδα

Κατηγορία:Επαγγελματίες παλαιστές
Κατηγορία:Επαγγελματίες παλαιστές του TNA
Τζάκοπο Σαννατσάρο

Ο **Τζάκοπο Σαννατσάρο** (*Jacopo Sannazaro*, 28 Ιουλίου 1458 - 6 Αυγούστου 1530) ήταν Ιταλός ποιητής από την Νεάπολη.

Έγραψε ποιήματα στα Λατινικά, καθώς και ελεγεία και επιγράμματα, αλλά την δόξα του την οφείλει στην *Arcadia* (Αρκαδία, 1480), έργο σε πρόζα και στίχους, στο βουκολικό ύφος του Θεόκριτου και του Βιργίλιου, όπου υμνεί τους έρωτες των βοσκών και την ζωή των ψαράδων της Νεάπολης. Ήταν το έργο που, περιγράφοντας ένα ουτοπικό σκηνικό, εισήγαγε το ειδυλλιακό ιδεώδες της «Αρκαδίας» στην ευρωπαϊκή λογοτεχνία και τέχνη (Οι Γκαρθιλάσο ντε λα Βέγκα, Φίλιπ Σίντνεϋ: *[[Η κόμισσα της Αρκαδίας του Πέμπροουκ]]* και Νικολά Πουσέν μεταξύ των όσων την μιμήθηκαν ή επηρεάστηκαν).

Κατηγορία:Ιταλοί ποιητές
Κατηγορία:Ιταλοί συγγραφείς
Κατηγορία:Ιταλοί αναγεννησιακοί ουμανιστές
Μαντάμ ντε Σεβινιέ

Η **Μαρί ντε Ραμπυτέν-Σαντάλ** (γαλλ. *Marie de Rabutin-Chantal*), γνωστή ως η μαρκησία ή, απλούστερα, ***Μαντάμ ντε Σεβινιέ*** (*Madame de Sévigné*, Παρίσι, 5 Φεβρουαρίου 1626 - Γκρινιάν, 17 Απριλίου 1696) ήταν Γαλλίδα επιστολογράφος.

## Βιογραφικά στοιχεία
Από αριστοκρατική οικογένεια, έτυχε επιμελημένης ανατροφής και σύχναζε στα κοσμικά και φιλολογικά σαλόνια της εποχής. Έγινε περίφημη για την επιστολές που έγραψε σε διάστημα τριάντα τουλάχιστον χρόνων, κυρίως στην κόρη της, Φρανσουάζ-Μαργκερίτ (1646 - 1705). Θεωρούνται υποδείγματα ζωηρότητας, πνεύματος και ψυχολογικής ανάλυσης και γράφηκαν σε μια προσπάθεια να διασκεδάσει η Μαρκησία την μάλλον αδιάφορη κόρη της. Ήδη ενώ ζούσε ακόμη, οι επιστολές αντιγράφονταν, κυκλοφορούσαν και διαβάζονταν με μεγάλο ενδιαφέρον.

Η Μαντάμ ντε Σεβινιέ εμφανίζεται στις επιστολές αυτές θαρραλέα, πνευματώδης, ενάρετη και αμερόληπτη· αλλά αυτό συνέβαινε γνωρίζοντας η επιστολογράφος πως οι επιστολές αυτές κυκλοφορούσαν. Εν πάση περιπτώσει, η ιστορική αξία τους είναι τεράστια, διότι μαθαίνουμε από αυτόπτη μάρτυρα συμβάντα της Αυλής και της παρισινής κοινωνίας, καθώς και χαρακτηριστικά ανέκδοτα διάσημων ανδρών του μεγάλου αιώνα του Λουδοβίκου ΙΔ΄.

## Μεταφράσεις
Μια επιλογή των επιστολών της (*Lettres*) μεταφράστηκε από την Βασιλική Χασάνδρα ("Δελφίνι", 1993).

## Παραπομπές


## Εξωτερικοί σύνδεσμοι

Κατηγορία:Γάλλοι του 17ου αιώνα
Κατηγορία:Πρόσωπα του Παλαιού Καθεστώτος
Κατηγορία:Γαλλίδες βαρώνισσες
Κατηγορία:Μαρκησίες της Γαλλίας
Κατηγορία:Γάλλοι συγγραφείς
Κατηγορία:Γάλλοι επιστολογράφοι
Κατηγορία:Γαλλίδες γυναίκες των γραμμάτων
Κατηγορία:Επιστολογράφοι
Κατηγορία:Βιτρέ
Κατηγορία:Λουδοβίκος ΙΔ΄
Ζαν ντε Λα Φονταίν

Ο **Ζαν ντε Λα Φονταίν** - και **Λαφονταίνος** απλώς στην ελληνική βιβλιογραφία (γαλλικά: Jean de La Fontaine, 8 Ιουλίου 1621 - 13 Απριλίου 1695), ήταν Γάλλος ποιητής, περίφημος για το έργου του *[[Μύθοι του Λα Φονταίν|Μύθοι]]*. 

## Βιογραφία
Ο Λα Φονταίν ήταν από ευκατάστατη αστική οικογένεια άρχισε θεολογικές σπουδές τις οποίες εγκατέλειψε χάριν της νομικής. Έγινε δικηγόρος αλλά το πάθος του ήταν η λογοτεχνία. Παντρεύτηκε και χώρισε πολύ γρήγορα και προσκολλήθηκε μετά στον πανίσχυρο υπουργό του Λουδοβίκου ΙΔ΄ Νικολά Φουκέ, για τον οποίο έγραφε υμνητικά ποιήματα. Μετά την πτώση του Φουκέ, ο ονειροπόλος, αφηρημένος και επιπόλαιος Λα Φονταίν έζησε μέχρι το τέλος της ζωής του ως παράσιτος σε μέγαρα φιλόμουσων ευγενών (είκοσι χρόνια, σχεδόν ως τον θάνατό του, στο μέγαρο της μαντάμ ντε Σαμπλιέρ). 

Το 1684 εξελέγη μέλος της Γαλλικής Ακαδημίας και πήρε μέρος στη "Διαμάχη των Αρχαίων και των Συγχρόνων" (Querelle des Anciens et des Modernes) τασσόμενος με το μέρος των «Αρχαίων».

## Έργα
Οφείλει τη δόξα του στους *[[Μύθοι του Λα Φονταίν|Μύθους]]* του. Αντλούσε τα θέματά του από παντού, κυρίως όμως από τον Αίσωπο, τα μεταμόρφωνε με αξιοθαύμαστη τέχνη με ποικιλία ύφους και ψυχολογικό βάθος και κατέληγε σε ηθικό δίδαγμα απεικονίζοντας όλους τους χαρακτήρες και καταστάσεις. 

Σπουδαιότερα έργα του είναι η συλλογή διηγημάτων *Contes* (1665) και προ πάντων οι *Μύθοι* (1668) με απειράριθμες επανεκδόσεις.
αριστερά|μικρογραφία|Εικονογράφηση του μύθου "Ο λύκος και ο σκύλος" από τον Γκρανβίλ

## Παραπομπές

Κατηγορία:Γάλλοι ποιητές
Αντρέας Λαμπράκης

Ο **Σπυρίδων Μανουσάκης** (γενν. στο Κάιρο το 1940) ήταν ένας Έλληνας πρώην επαγγελματίας παλαιστής. Περισσότερο γνωστός με το ψευδώνυμο που χρησιμοποιούσε στα ρινγκ, **Σπύρος Αρίων** (*Spiros Arion*) και με τους χαρακτηρισμούς **Ο Χρυσός Έλληνας** (*The Golden Greek*) ή **Ο Σιδερένιος Έλληνας** (*The Iron Greek*).

## Σταδιοδρομία
### Ευρώπη
Ο Σπύρος Μανουσάκης ξεκίνησε τη σταδιοδρομία του το 1961, αφού εκπαιδεύτηκε από έναν Γάλλο, με το όνομα Αντρέ Μπολέτ, ενώ φημολογείται ότι τον εκπαίδευσε και ο Έλληνας θρύλος της πάλης Τζιμ Λόντος. Για τέσσερα χρόνια αγωνίστηκε στην Ευρώπη, πριν φύγει για την Αυστραλία.

### Αυστραλία
Το 1964 πήγε στην Αυστραλία και ξεκίνησε να χρησιμοποιεί το ψευδώνυμο «Χρυσός Έλληνας», έτσι έγινε γρήγορα πολύ αγαπητός στον ελληνισμό της ηπείρου που ήταν αρκετός σε πληθυσμό. Στην Ωκεανία έμεινε ως το 1978 και εργάστηκε για την μεγαλύτερη εταιρεία πάλης της Αυστραλίας. Εκεί έγινε Παγκόσμιος Πρωταθλητής Βαρέων Βαρών το 1965, τίτλο που απώλεσε από τον Κίλερ Κοβάλσκι, με τον οποίο είχε μια αντιπαλότητα. Εκτός αυτού του τίτλου, κέρδισε και άλλους τρεις, οι δύο της εταιρείας National Wrestling Alliance που από το 1969 συνεργαζόταν με την αυστραλιανή νούμερο ένα εταιρεία πάλης. Συνολικά εκεί, έγινε πρωταθλητής 12 φορές.

### WWWF
Το 1966 έκανε το μεγάλο άλμα στην καριέρα του και πήγε στην Αμερική, όπου υπέγραψε συμβόλαιο με το WWWF, σημερινό WWE. Σύντομα μετά το ντεμπούτο του, έγινε ένας από τους μεγαλύτερους αστέρες και νίκησε και είχε αντιπαλότητες με μερικούς από τους σπουδαιότερους παλαιστές της εποχής εκείνης. Μερικοί από αυτούς ήταν οι: Μπομπ Όρτον, Γκορίλα Μονσούν, Εντ Φαρχάτ "Σέικ", Αδέρφια Βάλιαντ, Λου Άλμπανο και Τσιφ Τζέι Στρονγκμπόου. Επίσης ήταν προστατευόμενος του Μπρούνο Σαμαρτίνο, ίσως του καλύτερου παλαιστή όλων των εποχών, με τα μεγαλύτερα ρεκόρ. Από το WWE, έφυγε οριστικά το 1978. Εκεί κατέκτησε τρεις φορές τον Ομαδικό τίτλο Ηνωμένων Πολιτειών, μια φορά με τον Τόνι Παρίσι και δύο φορές με τον Άρνολντ Σκάαλαντ.

## Πηγές
* Προφίλ στο OWoW.com
* http://greekactor.blogspot.com/2011/10/blog-post_7639.html

Κατηγορία:Έλληνες αθλητές της επαγγελματικής πάλης
Άνταμ Κόουλ

Ο **Όστιν Τζένκινς** (γεννημένος στις 5 Ιουλίου, 1989) είναι ένας Αμερικανός επαγγελματίας παλαιστής, περισσότερο γνωστός με το ψευδώνυμο που χρησιμοποιεί στα ρινγκ, **Άνταμ Κόουλ**.

## Καριέρα
### Διάφορες Εταιρείες
Ξεκίνησε την καριέρα του στον χώρο της επαγγελματικής πάλης, τον Απρίλιο του 2008, στην εταιρεία Combat Zone Wrestling, αφού είχε ξεκινήσει από τον προηγούμενο χρόνο την εκπαίδευσή του, πάνω στο άθλημα. Από το 2009 ξεκίνησε να εμφανίζεται και σε άλλες μικρότερες εταιρείες αλλά και σε μια μεγαλύτερης εμβέλειας, το Ring of Honor. Από το 2011, δίνει αγώνες σποραδικά και για την εταιρεία Pro Wrestling Guerrilla.

### [[Ring of Honor]]
Το μεγάλο άλμα στην καριέρα του, έγινε με την συνεργασία του, με το Ring of Honor, στο οποίο έκανε ντεμπούτο στα τέλη Φεβρουαρίου του 2009. Τριάμισι χρόνια αργότερα, τον Ιούνιο του 2012, κατέκτησε τον πρώτο του τίτλο για την εταιρεία, το Παγκόσμιο Τηλεοπτικό Πρωτάθλημα ROH.

## Παραπομπές


## Πηγές
* Επίσημη ιστοσελίδα 
* Προφίλ στο ROH

Κατηγορία:Επαγγελματίες παλαιστές
Κροταλίας ο αδαμάντινος

Ο **κροταλίας ο αδαμάντινος** (*Crotalus adamanteus*) είναι είδος δηλητηριώδους φιδιού που ζει στις  Νοτιοανατολικές Ηνωμένες Πολιτείες. Είναι το βαρύτερο αλλά όχι και το μακρύτερο δηλητηριώδες φίδι της αμερικανικής ηπείρου και το μεγαλύτερο είδος κροταλία. Το μεγαλύτερο γνωστό φίδι αυτού του είδους πιάστηκε το 1946 και είχε μήκος 2,5 μ και βάρος 15,4 κ. Σε αυτό το είδος, τα φίδια τα οποία είναι πάνω από δύο μέτρα είναι αρκετά σπάνια και μελετούνται από τους επιστήμονες. Πολλά τέτοια φίδια υπάρχουν στην πολιτεία της Φλόριντα. Το χρώμα τους είναι συνήθως καφετί, καφετί-κίτρινο, καφετί-γκρίζο ή και λαδί και πάνω στο βασικό αυτό χρώμα υπάρχουν σκούρα καφετιά η μαύρα διαμάντια όπου το κέντρο τους είναι λίγο πιο ανοιχτό σε χρώμα. Η κοιλιά του είναι κιτρινωπή. Το κεφάλι του έχει σκούρο χρώμα και είναι πλατύ.

Αυτός ο κροταλίας ζει σε ξηρά δάση πεύκων, σε αμμόλοφους, σε παραλιακά δάση οξιάς, σε έλη και γενικά σε μέρη όπου υπάρχει υγρασία.

## Συμπεριφορά
Αυτά τα φίδια έχουν συχνά τη φωλιά τους σε περιοχές που ζουν θηλαστικά ή χελώνες ή άλλα μικρού μεγέθους ζώα και βγαίνουν για να βρουν τροφή είτε νωρίς το πρωί είτε το απόγευμα πριν νυχτώσει. Όπως και τα περισσότερα είδη κροταλία και ο adamanteus ζει στην ξηρά και δεν αναρριχάται σε δέντρα. Όμως τον έχουν παρατηρήσει να έχει ανέβει σε δέντρα που φτάνουν τα 10 μ εάν χρειαστεί. Όμως είναι και δεινός κολυμβητής αν χρειαστεί να κυνηγήσει τροφή γι' αυτό άλλωστε τον έχουν εντοπίσει οι επιστήμονες να κολυμπά κοντά σε νησιά στον κόλπο του Μεξικού και στις χερσονήσους της Φλόριντα αρκετά μίλια από την ακτή.

Στις περισσότερες περιπτώσεις όταν το φίδι νιώσει ότι απειλείται κροταλίζει σε απόσταση 6 μ – 9μ από τον εχθρό του. Υπάρχουν όμως φορές που αυτό το φίδι δεν κροταλίζει. Το κροτάλισμά του ακούγεται σε μεγάλη απόσταση. Συνήθως όταν απειλούνται οι κροταλίες αυτοί σηκώνονται όρθιοι μέχρι το μέσο του μήκους τους και ετοιμάζονται να δαγκώσουν τον εχθρό τους με ένα ή περισσότερα απανωτά τσιμπήματα. Στη συνέχεια παρακολουθούν την αντίδραση του εχθρού τους και ύστερα ή υποχωρούν ή τρώνε το θύμα. Ένας adamanteus τρώει μία φορά το μήνα. Γεράκια, αετοί και άλλα φίδια συνήθως κυνηγούν τους μικρούς αυτούς κροταλίες.

## Τροφή
Οι κροταλίες επιτίθενται σε μικρά θηλαστικά, ειδικά στα κουνέλια και στα ποντίκια. Όμως τρώνε και μερικά είδη πουλιών. Τα θύματά τους πρώτα τα δηλητηριάζουν, μετά τα αφήνουν να αργοπεθαίνουν και ύστερα ακολουθώντας τη μυρωδιά του θύματος καταλαβαίνουν εάν είναι νεκρά και μόλις το επιβεβαιώσουν τα τρώνε.

## Δηλητήριο
Το είδος αυτό έχει τη φήμη του πιο δηλητηριώδους φιδιού στις Ηνωμένες Πολιτείες. Παρότι δεν είναι συνήθως επιθετικά είναι μεγάλα και δυνατά. Το δηλητήριο περιέχει ένα ένζυμο το οποίο ονομάζεται κροταλάση. Αυτό επιδρά στα κύτταρα του σώματος και καταστρέφει ιδιαίτερα τα κύτταρα του αίματος προκαλώντας εσωτερική αιμορραγία. Επίσης επιδρά στο νευρομυϊκό σύστημα, παραλύει τα άκρα και μετά ακολουθεί η καρδιακή προσβολή, εάν δεν χορηγηθεί εγκαίρως αντιοφικός ορός. Το τσίμπημα συνοδεύεται από αφόρητους πόνους.

## Παραπομπές


Κατηγορία:Εχιδνίδες
Κατηγορία:Πανίδα της Βόρειας Αμερικής
Πεταλούδα (αποσαφήνιση)

Η λέξη **Πεταλούδα** μπορεί να αναφέρεται:

* στο έντομο Πεταλούδα
* στο στιλ κολύμβησης Πεταλούδα (κολύμβηση)
* στον τύπο παξιμαδιού **πεταλούδα**
* στον τύπο μαχαιριού ή στιλέτου πεταλούδα (μαχαίρι)
* «διαμόρφωση πεταλούδας» ή «πτυχωμένη διαμόρφωση» ονομάζεται η μοριακή διαμόρφωση που λαμβάνει το κυκλοβουτάνιο και παράγωγά του.
Cheri, Cheri Lady

Το τραγούδι **Cheri, Cheri Lady** (ελληνική απόδοση: *Αγαπητή μου, Αγαπητή μου Κυρία*) είναι το πρώτο και μοναδικό single από το άλμπουμ των Modern Talking, Let's Talk About Love, το οποίο βγήκε για πρώτη φορά στην κυκλοφορία στις 2 Σεπτεμβρίου 1985, αλλά έφτασε στο Νο. 1 της Γερμανίας στις 14 Οκτωβρίου 1985.  

Το single παρέμεινε για τέσσερις εβδομάδες στην κορυφή και συνολικά 24 εβδομάδες στο single chart στη Γερμανία και τελικά έγινε χρυσό, πουλώντας πάνω από 250.000 μονάδες εκεί. Γνώρισε τεράστια επιτυχία σε όλη την Ευρώπη και έφτασε στην κορυφή των Charts, σε πολλές χώρες, που μία από αυτές ήταν και η Ελλάδα. Βεβαίως έφτασε Νο. 1 και σε άλλες χώρες, όπως τη Γερμανία, την Αυστρία, καθώς και την Ελβετία. Στιχουργός και παραγωγός του single ήταν ο τραγουδιστής Ντίτερ Μπόλεν.

## Track listing
**7-inch single**
# "Cheri, Cheri Lady" – 3:45
# "Cheri, Cheri Lady" (ορχηστρική) – 3:37

**12-inch maxi-single**
# "Cheri, Cheri Lady" (Ειδική χορευτική έκδοση) – 4:52
# "Cheri, Cheri Lady" (ορχηστρική) – 3:37

## Τσαρτ

### Εβδομαδιαία

### Τέλος Χρονιάς

## Παραπομπές


Κατηγορία:Τραγούδια του 1985
Κατηγορία:Singles του 1985
Κατηγορία:Νούμερο 1 singles στην Αυστρία
Κατηγορία:Τραγούδια των Modern Talking
TNA Lockdown

To **Lockdown** είναι μια ετήσια διοργάνωση Πληρωμής ανά προβολή, της εταιρείας πάλης, Total Nonstop Action Wrestling. Θεωρείται ως μια απο τις κορυφαίες διοργανώσεις της εταιρείας, μαζί με το Slammiversary και το Bound for Glory.

## Ιστορία
Σε κάθε τέτοια διοργάνωση περιέχονται διάφοροι αγώνες πάλης, τις περισσότερες φορές με έπαθλο κάποιο πρωτάθλημα.
Η πρώτη διοργάνωση έγινε στις 24 Απριλίου του 2005. Από το 2007 και μετά, το Lockdown πραγματοποιείται έξω από τη Φλόριντα, τη βάση του TNA.

## Χαρακτηριστικό
Στο Lockdown, όλοι οι αγώνες γίνονται μέσα σε ατσάλινο κλουβί. Πάντα γίνεται και ένας ομαδικός αγώνας, όπου όλα τα μέλη των ομάδων να παλεύουν ταυτόχρονα στο κλουβί.

## Διοργανώσεις

* Με (c) αναγράφεται ο πρωταθλητής πριν από την έναρξη του σόου

## Πηγές
* Η επίσημη ιστοσελίδα του TNA Wrestling

## Εξωτερικοί σύνδεσμοι
* To Lockdown 2008
* To Lockdown 2009
* To Lockdown 2010
* To Lockdown 2011
* To Lockdown 2012
* To Lockdown 2013
* To Lockdown 2014

Κατηγορία:Επαγγελματική Πάλη
Γεώργιος Βοϊνέσκος

Ο **Γεώργιος Βοϊνέσκος** (1797 - 1858) ήταν Ελληνορουμάνος αγωνιστής και οπλαρχηγός του 1821, υπασπιστής του Δ. Υψηλάντη, αξιωματικός της Ελληνικής Βασιλικής Χωροφυλακής και διπλωμάτης.

## Βιογραφία
Γεννήθηκε το 1797 στο Ιάσιο. Μετά τα εγκύκλια ελληνικά γράμματα που σπούδασε στην ελληνική σχολή του Ιασίου συμπλήρωσε τις σπουδές του στη Σχολή Κυδωνίων και της Χίου. Εκεί τον βρήκε η έκρηξη της Ελληνικής Επανάστασης το 1821 απ΄ όπου και έσπευσε αμέσως στη Πελοπόννησο για να προσφέρει τις υπηρεσίες του. Φθάνοντας εκεί συναντήθηκε με τον Δ. Υψηλάντη ο οποίος και τον προσέλαβε στο επιτελείο του γενόμενος υπασπιστής του. Συμμετείχε σε πολλές μάχες συστήνοντας και δική του ομάδα αγωνιστών.  

Μετά την απελευθέρωση, το 1833, ο Γ. Βοϊνέσκος προσλήφθηκε στην νεοσυσταθείσα Ελληνική Βασιλική Χωροφυλακή γενόμενος ένας από τους πρώτους δέκα Μοιράρχους. Το 1841 διορίσθηκε παράλληλα πρόξενος του Βασιλείου της Ελλάδος στο Ιάσιο απ΄ όπου συνέχισε να προσφέρει εξαιρετικές υπηρεσίες προς τον Ελληνισμό, διενεργώντας μεταξύ άλλων εράνους υπέρ της Φιλεκπαιδευτικής Εταιρείας και υπέρ του Πανεπιστημίου. Το 1847 όταν πέθανε ο Ιωάννης Κωλέττης φέρεται να υποσκελίστηκε από αντιζήλους του, αλλά λίγο αργότερα δικαιώθηκε διοριζόμενος γενικός πρόξενος της Ελλάδος στη Βλαχία και Μολδαβία με έδρα το Βουκουρέστι προαχθείς ταυτόχρονα στο βαθμό του συνταγματάρχη της Χωροφυλακής. Εργάστηκε για  τα ελληνικά συμφέροντα μέχρι τον θάνατό του που τον βρήκε στο Ιάσιο το 1858.

## Πηγές
* "Νεώτερον Εγκυκλοπαιδικόν Λεξικόν Ηλίου"
* Πάπυρος Larousse Britanicca,τομ.12, σ.229, Αθήνα:Πάπυρος, 2007.

## Εξωτερικοί σύνδεσμοι
*Γεώργιος Βοϊνέσκος στον ''Πανδέκτη'', του Εθνικού Ιδρύματος Ερευνών.

Κατηγορία:Αγωνιστές του 1821
Κατηγορία:Έλληνες διπλωμάτες
Κατηγορία:Έλληνες αξιωματικοί της χωροφυλακής
Κατηγορία:Οπλαρχηγοί του 1821
Γιούι Κόικε

Η **Γιούι Κόικε** (, Koike Yui) είναι μοντέλο, ηθοποιός και τραγουδίστρια που κατάγεται από την Ιαπωνία και είναι γεννημένη στις 4 Απριλίου του 1991 στην πόλη Σαϊτάμα της Ιαπωνίας. Είναι κυρίως γνωστή για τον ρόλο της στην 35η σεζόν της Ιαπωνικής σειράς Super Sentai (スーパー戦隊シリーズ *Sūpā Sentai Shirīzu),* Kaizoku Sentai Gokaiger (海賊戦隊ゴーカイジャー *Kaizoku Sentai Gōkaijā),* ως Ahim de Famille/Gokai Pink απ' το 2011 εώς το 2012.  Ήταν μέλος του συγκροτήματος Tomato n' Pine ή εν συντομία Tomapai. Τέλος, η Koike Yui σχετιζόταν με την Ιαπωνική εταιρεία Four Springs πρίν λήξει το συμβόλαιο που είχε με αυτήν στις 7 Ιουλίου του 2013.

## Φιλμογραφία

### Τηλεοπτικές Σειρές

### Ταινίες

### DVD (Ως μοντέλο)

### Άλλα

## Άλμπουμ

### Λευκώματα

### Περιοδικά

#### Young Magazine

##### 2010

* No.19

##### 2011

* No.14
* No.20
* No.38

##### 2012

* No.11
* No.14

##### Μηνιαίο

* 2011 No.02
* 2011 No.05

#### Young Animal

##### 2011

* No. 23

#### Playboy Magazine

##### Εβδομαδιαίο
* 2011 No.41
* 2011 No.46
* 2012 No.15
* 2012 No.29

#### Young Gangan

##### 2010

* No.15
* No.22
* No.23
* No.24

##### 2011

* No.02
* No.07

#### FRIDAY Dynamite

##### 2011

* No.10

## Εξωτερικοί σύνδεσμοι
* Επίσημη ιστοσελίδα στην Four Springs (Στα Ιαπωνικά)
* Επίσημο Blog στην Kira Kira ιστοσελίδα
* Επίσημος λογαριασμός στην ιστοσελίδα Mixi (Στα Ιαπωνικά)
* Ιστοσελίδα του συγκροτήματος Tomapai(Στα Ιαπωνικά)

Κατηγορία:Ιαπωνέζες ηθοποιοί κινηματογράφου
Κατηγορία:Ιαπωνέζες ηθοποιοί τηλεόρασης
Κατηγορία:Ιαπωνέζες τραγουδίστριες
Κατηγορία:Ιαπωνέζες μοντέλα